钦定古今图书集成/历象汇编/庶征典/第133卷 > 《管窥辑要》 > 唐
## 钦定古今图书集成/历象汇编/庶征典/第133卷 > 《管窥辑要》 > 唐

### 高祖武德元年鹦鹉谷水清

按《唐书高祖本纪》，不载。　按《唐会要》，“武德元年七月，
新丰鹦鹉谷水清。世传此水清，天下太平。开皇初，暂
清复浊，至是复清。”

武德七年，河清，水变色变味。

按《唐书高祖本纪》，不载。　按《唐会要》，武德七年九月，
丹州言“河水清。”

按《册府元龟》：“武德七年，长安古城蓝渠水生蓝色，红
白而味甘，状如方印。九月，丹州言河水清。”

武德九年，河清。

按《唐书高祖本纪》不载。　按《五行志》，武德九年二月，
蒲州河清。襄楷以为河，诸侯象清明之效也。

### 太宗贞观六年醴泉出

按《唐书太宗本纪》。不载　按《册府元龟》，“贞观六年癸
卯，醴泉出丹霄殿之西，命公卿以上示之，因置酒于
侧，赐帛各有差。”

按《玉海》：贞观六年四月，避暑九成宫，己亥，西城高阁
下有泉涌出，承以石槛，引为一渠。清若镜，甘如醴。秘
书监魏徵撰《醴泉铭》曰：“杂遝景福，葳蕤繁祉。云氏龙
官，龟图凤纪。日含五色，乌呈三趾。颂不辍工，笔无停
史。流谦润下，潺湲皎洁。洴旨醴甘，冰凝镜彻。用之日
新，挹之无竭。道随时泰，庆与泉流。我后夕惕，虽休勿”
休。人玩其华，我取其实。还淳反本，代文以质。居高思
坠，持满戒溢。

贞观七年，醴泉出。

按《唐书太宗本纪》。不载　按《玉海》。贞观七年二月。醴
泉涌于绵州香溪。痼疾者饮之多愈。

贞观十一年，醴泉出。

按《唐书。太宗本纪》。不载。　按《玉海》云云。

贞观十四年，河清。

按《唐书太宗本纪》。不载。　按《五行志》。贞观十四年二
月，陕州、泰州河清。

按《玉海》，贞观十四年二月四日，陕州言，“黄河清而有
景云见。”协律郎张文收采古天马作歌之义，作《景云
河清歌》，名曰《燕乐首》，元会第一奏是也。

按《册府元龟》，贞观十四年二月，陕州言“河水变清。司
空无忌等诣阙上表曰：‘臣闻昆仑载极，道元液以周
天；积石流源，委苍波而括地。俯作神州之纪，仰膺上
帝之官。水德灵长，斯其谓矣。故能道符千载，位长百
川。瑞马开图，发荣光于远代；应龙僻壤，致宅土于遐
年。自此不追，寂寥难俟，天之祚圣，复在于兹。伏惟皇’”
帝陛下则哲承基，穷神阐化，功绵㝢外，德耀瀛表。文
教蔚乎三五，至道格乎地天。是以祯凝薮泽，庆溢风
烟。丹井辉奇，青丘表异。嘉苗合颖，入丰膳以鸣钟；天
驷摄云，播颂声于缀兆。西鹣南雉之贵，日至月书；连
珠涌醴之征，云飞雾集。宜其展事嬴里，仰告成功；出
豫介丘，方腾茂实。犹且宵衣旰食，若有追而不逮；对
越嘉祉，乃固辞而弗居。遂使万土韬华，三神缺望。西
皇伫诏，申以德水之祥；东岳希封，勗以清河之贶。伏
见陕州刺史房仁裕状称，所管界内二百馀里，正月
元日，黄河载清。谨案《易乾凿度》曰：“圣人受命河水清。”
京房飞候曰：“河水清，天下太平。”繇是纳渭含泾，混流同洁；凌门泑泽，别派俱清。马颊驰波，详观若镜，龙门
激箭，回眺飞空。拍天之典焕然，冯夷之都可见。千寻
朗彻，俯映元珠；一曲澄鲜，遥观紫贝。尽河宗之秘奥，
洞水府之仙“灵，岂非天鉴祥明，不爱其道，神心昭著，
在感斯通。何幽显合符，人祗交际，理均形见，若斯之
效欤？臣等沐道醉心，观洋骇目，披图逖听，旷古无闻。
实庆生涯，亲承旦暮。”诏答曰：“嘉瑞爰降，必资至德，大
河效祉，实为希世。顾惟寡昧，但增惭惕。乃天地表祥，
宗社垂祐，欲使四海隆平，八荒禔福。王公卿士、内外
庶僚，宜勉修正道，以副灵贶焉。”三月，泰州言河清。
贞观十六年，河清。

按《唐书太宗本纪》不载。　按《五行志》，“十六年正月，怀
州河清。”

贞观十七年，河清。

按《唐书太宗本纪》不载。　按《五行志》。十七年十二月，
“郑州、滑州河清。”

按《册府元龟》：“贞观十七年十一月，郑州河水清，怀州
河水清。”

贞观二十年，河清。

按《唐书太宗本纪》不载。　按《册府元龟》，“贞观二十年，
怀州河水清。”

贞观二十三年，河清。

按《唐书太宗本纪》。不载。　按《五行志》。二十三年四月。
“灵州河清。”

### 高宗永徽元年正月济州河清

按《唐书高宗本纪》不载。　“按《五行志》”云云。

永徽二年十二月，卫州河清。

按《唐书高宗本纪》不载。　“按《五行志》”云云。

永徽五年，河清。

按《唐书高宗本纪》。不载。　按《五行志》。“五年六月，济州
河清十六里。”

### 调露二年河清

按《唐书高宗本纪》不载。　按《五行志》，“调露二年夏，丰
州河清。”

### 中宗神龙二年地色如水街中见水影

按《唐书中宗本纪》，不载。　按《五行志》，“神龙二年二月
壬子，洛阳城东七里，地色如水，树木车马，历历见影，
渐移至都，月馀乃灭。长安街中，往往见水影。昔苻坚
之将死也，长安尝有是。”

### 睿宗唐隆元年神泉涌

按《唐书睿宗本纪》不载。　按《册府元龟》。“唐隆元年，江
州上言神泉涌”

### 元宗开元七年醴泉出

按《唐书元宗本纪》不载。　按《册府元龟》，“开元七年闰
七月，虢州奏阌乡县桃林乡醴泉涌出。”

开元十六年，“浪井出。”

按《唐书元宗本纪》不载。　按《册府元龟》，“十六年三月，
京兆府三原县浪井出。”

开元十七年，“浪井出。”

按《唐书元宗本纪》不载。　按《册府元龟》，“十七年六月
有浪井出。”〈阙〉州。

开元十九年，“浪井出。”

按《唐书元宗本纪》不载　按《册府元龟》，“十九年六月
癸未，有浪井出于卬州之龙兴观，平地泛溢，五色相
辉，浮彩彪炳。”

开元二十二年，浪井出醴泉涌。

按《唐书元宗本纪》。不载。　按《五行志》。二十二年八月。
“清夷军黄帝祠古井涌浪。”

按《玉海》。“二十二年十月。丞相奏。醴泉涌。”

开元二十二年，浪井出醴泉涌。

按《唐书元宗本纪》。不载。　按《玉海》。“二十三年五月丁
卯。兰州有浪井出。及醴泉滂涌。”

开元二十五年，河清。

按《唐书元宗本纪》不载。　按《五行志》：二十五年五月，
“淄州、棣州河清。”

开元二十九年，“枯井复涌。”

按《唐书元宗本纪》不载。　按《五行志》二十九年，“亳州
老子祠九井涸复涌。”

### 天宝三载醴泉涌

按《唐书元宗本纪》不载　按《册府元龟》，天宝三年三
月丙子，武威郡上言，“番禾县之天宝山有醴泉涌出。”

### 肃宗乾元二年河清

按《唐书肃宗本纪》不载。　按《五行志》，“乾元二年七月，
岚州合关河三十里，清如井水，四日而变。”

### 宝应元年代宗即位河清

按《唐书代宗本纪》不载。　按《五行志》，“宝应元年九月
甲午，泰州至陕州二百馀里河清，澄彻见底。”

### 代宗广德二年河清

按《唐书代宗本纪》不载。　按《册府元龟》，广德二年五
月己酉，河南府上言，“河南县界黄河清，逾月不变。”

====大历二年醴泉出====按《唐书代宗本纪》，不载。　按《玉海》，大历二年，京兆尹
李勉奏栎阳县醴泉涌出。独孤及贺表云：“厚德载物，
与坤同符。以善利人，如水润下。”

按《册府元龟》：“大历二年十月乙酉，有醴泉出于京兆
府之栎阳，饮者多愈痼疾。”

大历　年，深州有“水影。”

按《唐书代宗本纪》。不载。　按《五行志》。“大历末，深州束
鹿县中有水影。长七八尺。遥望见人马往来。如在水
中。及至前。则不见水。”

### 德宗建中四年河清

按《唐书德宗本纪》不载。　按《五行志》：“建中四年五月
乙巳，滑州、濮州河清。”

### 贞元十四年河清

按《唐书德宗本纪》不载。　按《五行志》：“十四年闰五月
乙丑，滑州河清。”

贞元十七年，池水赤。

按《唐书德宗本纪》不载。　按《五行志》“十七年，福州剑
池水赤如血。”

贞元十八年，醴泉出。

按《唐书德宗本纪》不载。　按《册府元龟》，“十八年五月，
眉州上言醴泉出。”

贞元二十一年。湖竭水𩰚
按《唐书德宗本纪》不载。　按《五行志》。贞元二十一年
夏。越州镜湖竭。是岁朗州熊武五溪水𩰚。占曰：“山崩
川竭国必亡。”又曰：“方伯力政。厥异水𩰚。”

### 穆宗长庆元年河水赤

按《唐书穆宗本纪》不载。　按《五行志》：“长庆元年七月
戊午，河水赤，三日止。”

### 文宗开成二年运河竭

按《唐书文宗本纪》不载。　按《五行志》，“开成二年夏旱，
扬州运河竭。”

### 宣宗大中八年河清

按《唐书宣宗本纪》。不载。　按《五行志》。大中八年正月，
“陕州河清。”

### 懿宗咸通七年湖水赤

按《唐书懿宗本纪》不载。　按《五行志》：“咸通七年。郑州
永福湖水赤如凝血者三日。”

### 僖宗乾符六年井水赤

按《唐书僖宗本纪》不载。　按《五行志》，“乾符六年，中书
政事堂忽旦有死人血污满地，不知主名。又御井水
色赤而腥，渫之得一死女子腐烂。近赤祥也。”

### 广明元年池涸

按《唐书僖宗本纪》。不载。　按《五行志》。广明元年夏，至
州岘阳峰龙池涸。近川竭也。

### 中和三年水𩰚按唐书僖宗本纪不载 按五行志中和三年秋汴水入于淮水𩰚坏船数艘

### 光启元年江水赤

按《唐书僖宗本纪》不载。　按《五行志》，“光启元年正月，
润州江水赤，凡数日，水沴火。”

### 文德元年昭宗即位甘泉出

按《唐书昭宗本纪》，不载。　按《册府元龟》，文德元年九
月，云韶殿前穿井得甘泉，以示百寮。群臣上表贺曰：
“臣闻至德动天，天乃垂甘露；神功浃地，地故出醴泉。
然犹兆自郊圻，启诸甸服，未有因于改井，得彼甘泉。
不离禁掖之中，便是殿庭之侧。澄清若镜，汲引而固
绝羸瓶；香美如饴，济利而终期勿药。况银床万所，玉
甃”千门，味不可以和太羹，美不足以调甘食。若非皇
帝陛下幽通井德，明契天宫，则何以革故从新，致斯
元贶，移咸变苦，降此休祯？臣等幸遇盛时，叨承宠禄，
“思与尧年，野老凿以兴歌；愿同汉水，丈人汲而成药。”

### 昭宣帝天祐四年井出甘泉

按：《唐书昭宣帝本纪》。不载。　按《册府元龟》，天祐四年，
梁军库前有苦井，尝以《洒涤之用》，一旦其味忽变，
甘美若饴，冠于他井。